**Travis Michael Kelce** (s. 5. lokakuuta 1989, Westlake, Ohio) on yhdysvaltalainen amerikkalaisen jalkapallon pelaaja. Hänen pelipaikkansa on sisempi laitahyökkääjä. Kelce edustaa Kansas City Chiefsia, joka varasi Kelcen 2. kierroksella varaustilaisuuden 63. pelaajana vuoden 2013 varaustilaisuudessa.

Ura
---

Kelce edusti collegessa Cincinnatin yliopistoa vuosina 2009–2012. Vuonna 2010 hän ei pelannut otteluakaan rikottuaan joukkueen sääntöjä. Collegessa Kelce vastaanotti 875 jaardia ja 59 syöttöä. Hän teki myös kymmenen touchdownia.

Kansas City Chiefs varasi Kelcen vuoden 2013 2013 varaustilaisuudessa 63. pelaajana. Chiefs ja Kelce solmivat neljä vuotta pitkän tulokassopimuksen, jonka arvo oli 3,1 miljoonaa dollaria. Kelcen ensimmäinen kausi päättyi yhden ottelun jälkeen, kun hän loukkasi polvensa.

Vuonna 2014 Kelce pelasi täyden 16 ottelun runkosarjan. Hän teki uransa ensimmäisen touchdownin viikolla 3 Miami Dolphinsia vastaan. Joulukuussa Kelce sai hieman yli 11 tuhannen dollarin sakon epäurheilijamaisesta käytöksestä. Kauden aikana Kelce vastaanotti 862 jaardia ja teki viisi touchdownia. Hän vastaanotti yhteensä 67 syöttöä. Myös vuonna 2015 Kelce pelasi kaikki 16 runkosarjan ottelua. Hän vastaanotti 875 jaardia, 72 syöttöä ja teki viisi touchdownia. Chiefs eteni pudotuspeleihin, joissa voitti ensimmäisellä kierroksella Houston Texansin. Tässä ottelussa Kelce vastaanotti 128 jaardia. Toisella kierroksella New England Patriots pudotti Chiefsin jatkosta. Tässä ottelussa Kelce vastaanotti kuusi syöttöä ja 23 jaardia. Kelce valittiin ensimmäistä kertaa Pro Bowliin.

Ennen vuoden 2016 kautta Chiefs ja Kelce solmivat uuden sopimuksen. Tämän sopimuksen arvo oli 46,8 miljoonaa dollaria ja pituus viisi vuotta. Vuonna 2016 Kelce pelasi 16 runkosarjaottelua. Hän vastaanotti näissä yhteensä 1 125 jaardia ja teki neljä touchdownia. Pudotuspeleissä Chiefs hävisi toisella kierroksella Pittsburgh Steelersille. Tässä ottelussa Kelce vastaanotti 77 jaardia. Kauden päätteeksi Kelce valittiin toistamiseen Pro Bowliin. Hänet myös valittiin ensimmäiseen tähdistöjoukkueeseen. Vuonna 2017 Kelce pelasi 15 runkosarjan ottelua, joissa vastaanotti 1 038 jaardia ja kahdeksan touchdownia. Chiefs putosi ensimmäisellä pudotuspelikierroksella Tennessee Titansille. Titansia vastaan Kelce vastaanotti 66 jaardia ja neljä syöttöä. Kelce valittiin kolmatta kertaa putkeen Pro Bowliin. Hänet valittiin myös toiseen tähdistöjoukkueeseen.

Vuonna 2018 Kelce pelasi jälleen 16 ottelun runkosarjan. Hän vastaanotti 1 336 jaardia, joka oli NFL:n uusi ennätys sisempien laitahyökkääjien osalta. Ennätyksen rikkoi samana päivänä George Kittle. Hän teki kymmenen touchdownia. Pudotuspeleissä Kelce vastaanotti 131 jaardia ja teki yhden touchdownin. Kelce valittiin neljättä kertaa peräkkäin Pro Bowliin. Hänet valittiin urallaan toistamiseen ensimmäiseen tähdistöjoukkueeseen. Vuonna 2019 Kelce pelasi 16 runkosarjaottelua. Hän vastaanotti 97 syöttöä, 1 229 jaardia ja 5 touchdownia. Kelcestä tuli ensimmäinen sisempi laitahyökkääjä, joka oli vastaanottanut vähintään 1 000 jaardia neljällä peräkkäisellä kaudella. Pudotuspeleissä Kelce vastaanotti 19 syöttöä ja 207 jaardia. Hän teki myös neljä touchdownia. Kausi päättyi Chiefsin voittamaan Super Bowliin. Kelce valittiin jälleen Pro Bowliin ja toiseen tähdistöjoukkueeseen.

Lähteet
-------

1. 1 2  Travis Kelce Kansas City Chiefs. Viitattu 9.2.2020. (englanniksi)
2. ↑  Justin Pawlowski: NFL Draft: TE Travis Kelce’s Character Concerns  23. helmikuuta 2013. CBS. Viitattu 9.2.2020. (englanniksi)
3. ↑  Travis Kelce College Stats Sports Reference. Viitattu 9.2.2020. (englanniksi)
4. ↑  2013 NFL Draft Pro Football Reference. Viitattu 9.2.2020. (englanniksi)
5. 1 2  Travis Kelce Contract Details Spotrac. Viitattu 9.2.2020. (englanniksi)
6. ↑  Terez Paylor: Chiefs place tight end Travis Kelce on injured reserve *The Kansas City Star*.  12. lokakuuta 2013. Viitattu 9.2.2020. (englanniksi)
7. ↑  Travis Kelce 2013 Game Log Pro Football Reference. Viitattu 9.2.2020. (englanniksi)
8. ↑  Adam Teicher: Travis Kelce fined $11K for gesture  5. joulukuuta 2014. ESPN. Viitattu 9.2.2020.
9. ↑  Travis Kelce 2014 Game Log Pro Football Reference. Viitattu 9.2.2020. (englanniksi)
10. ↑  Travis Kelce 2015 Game Log Pro Football Reference. Viitattu 9.2.2020. (englanniksi)
11. ↑  2015 NFL Pro Bowlers Pro Football Reference. Viitattu 9.2.2020. (englanniksi)
12. ↑  Travis Kelce 2016 Game Log Pro Football Reference. Viitattu 9.2.2020. (englanniksi)
13. ↑  2016 NFL Pro Bowlers Pro Football Reference. Viitattu 9.2.2020. (englanniksi)
14. ↑  2016 NFL All-Pros Pro Football Reference. Viitattu 9.2.2020. (englanniksi)
15. ↑  Travis Kelce 2017 Game Log Pro Football Reference. Viitattu 9.2.2020. (englanniksi)
16. ↑  2017 NFL Pro Bowlers Pro Football Reference. Viitattu 9.2.2020. (englanniksi)
17. ↑  2017 NFL All-Pros Pro Football Reference. Viitattu 9.2.2020. (englanniksi)
18. ↑  Jennifer Lee Chan: 49ers' George Kittle breaks NFL season record for receiving yards by tight end  30. joulukuuta 2018. NBC. Viitattu 9.2.2020. (englanniksi)
19. ↑  Travis Kelce 2018 Game Log Pro Football Reference. Viitattu 9.2.2020. (englanniksi)
20. ↑  2018 NFL Pro Bowlers Pro Football Reference. Viitattu 9.2.2020. (englanniksi)
21. ↑  2018 NFL All-Pros Pro Football Reference. Viitattu 9.2.2020. (englanniksi)
22. ↑  Matt Conner: Travis Kelce becomes first tight end with 4 consecutive 1,000 yard seasons. Viitattu 9.2.2020.
23. ↑  Travis Kelce 2019 Game Log Pro Football Reference. Viitattu 9.2.2020. (englanniksi)
24. ↑  2019 NFL Pro Bowlers Pro Football Reference. Viitattu 9.2.2020. (englanniksi)
25. ↑  2019 NFL All-Pros Pro Football Reference. Viitattu 9.2.2020. (englanniksi)